Eugenia

Ti Eugenia ket ti henero dagiti agsabsabong a mula iti pamilia ti Myrtaceae. Daytoy ket adda iti sangalubongan, ngem mabalin a saan unay nga agpapada, a pannakaiwarwaras kadagiti rehion ti tropikal ken subtropikal. Ti kaaduan dagiti agarup a 1,100 a sebbangan ket mabirukan iti tropiko ti Baro a Lubong, a naipangpangruna iti akin-amianan nga Andes, ti Karibe, ken ti Bakir ti Atlantiko (dagiti aplaya a bakir) iti akindaya a Brasil. Dagiti sabali pay a sentro ti dibersidad ket mairaman ti Baro a Caledonia ken Madagascar. Adu kadagiti sebbangan a mabirukan iti Daan a Lubong ket nakaawatdan iti baro a pannakaidasig iti henero ti Syzygium.

Amin dagiti sebbangan ket natarikayo a kankanayon a berde a kayo ken dagiti bassit a mula. Adda dagiti sumagmano a naimulmula a kas dagiti ornamental a mula para kadagiti napintas ken nasileng a bulongda, ken adda met dagiti agpataud iti makan a bunga.

Dagiti sebbangan 

Dagiti napili a sebangan ket mairaman ti:

Taksonomia 
Nanaganan ti henero a kas pammadayaw ken ni Prinsipe Eugene ti Savoy.

Adu kadagiti sebbangan a baro iti siensia ket napasdan wenno agdama a maproseo a maipalawag manipud kadagitoy a rehion. Kas pagarigan, dagiti 37 a abro a sebbangan ti Eugenia ket naipalawagdan manipud iti Mesoamerika kadagiti napalabas a tawen. Adda dagiti saan a basbassit ngem 20 a baro a sebbangan ti agdama a a maproseso a maipalawag manipud iti Baro a Caledonia, ken agarup nga isu met laeng a bilang a baro a sebbangan iti siensia ket mabalin a mabirukan iti Madagascar. Utay iti kaaduan nga ekolohikal a kinapangruna ti pamilia ti mirtus iti Australia (kas ti Eucalyptus, Corymbia, Angophora, Melaleuca, Callistemon, Rhodamnia, Gossia), maysa laeng a sebbangan ti Eugenia, ti E. reinwardtiana, ti mabirukan iti dayta a kontinente. Maipresenta pay ti henero iti [[Aprika] iti abagatan ti Sahara, ngem awan unay ti sebbanga niti dayta a kontinente. Kadagiti napalabas a panawen, adda dagiti botaniko a nangiraman ti morpolohiko a kapada a henero ti Daan a Lubong iti Syzygium iti Eugenia, ngem ti sukisok babaen ni Rudolf Schmid kadagiti nasapa a tawen ti 1970 ket nakaawis kadagiti kaaduan a botaniko a dagiti henero ket nalada a maisina. Ti sukisok babaen ni van Wyk ken dagiti katrabahuanna iti Abagatan nga Aprika ket mangisingasing a ti henero ket mabalin a mangbukel kadagiti saan a basbassit ngem dua a nangruna a nagtaudan, a mabigbigan babaen ti anatomiko ken dagiti sabali a langa.

Adu kadagiti sebbangan a dati a naikabil iti Eugenia ket naiyalisdan iti Syzygium. Dua ay ti naikeddeng iti Pimenta.

Ekolohia 
Dagiti sebbangan ti Eugenia ket sumagmamanoda  maus-usar a kas makan a mula babaen dagiti igges ti simotsimot ti hepialid dagiti henero ti Aenetus (mairaman ti A. splendens) ken Endoclita (mairaman ti E. damor ken E. malabaricus). Dagiti sebbangan ti Aenetus ket horisontalda nga agkutkot iti puon ken kalpasanna a bertikal nga agpababa. Dagiti sabali nga igges ti Lepidoptera a mangmangan iti Eugenia ket mairaman ti Eupseudosoma aberrans ken ti Eupseudosoma.

Dagiti nagibasaran

Dagiti akiruar a silpo